《对红药有感》
宋代·舒岳祥

牡丹过后卖芍药，清晓天街频叫时。
传世园林莺自占，有名花草蝶先知。
百年富贵一场梦，千古英雄几局棋。
世上兴亡总如此，我今叹老复嗟衰。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。